  Виталий Пронин Вожвылъяськонэ 5 городысь, 18 ёросысь но 33 гурт поселениосысь муниципал кылдытэтъёс пыриськизы.Муниципал кылдытэтъёс вожвылъясько тужгес устоез ним басьтон понна. Кылем арын ужамзылы йылпумъянъёс лэсьтэмын. Вожвылъяськонэ 5 городысь, 18 ёросысь но 33 гурт поселениосысь муниципал кылдытэтъёс пыриськизы. Соос 3 группалы люкемын вал, калыклэсь лыдзэ чакласа. 1 сюрс адямилэсь ичи калыкен муниципал кылдытэтъёс пӧлын, вормисе потӥз Ува ёросысь Булай. «Булай черкогуртын Удмурт культурая центрез усьтон но туризмез азинтон» проектсэс быдэстонлы 150 сюрс манет висъямын.Шарканысь Быги муниципал кылдытэт «Быги поселениын Олимпиадалы кутскон сётон» проектсэс азинтонлы 200 сюрс манет басьтӥз. Сюмси муниципал кылдытэт 530 сюрс манетлы узырмиз но «Семья - огъя сюлмаськонмы» проектсэ азинтоз. Эгра муниципал кылдытэт «Эграысен Играозь» проектсэ азинтонлы 600 сюрс манет басьтӥз. Городъёс пӧлын висъяськиз Сарапул. «Камский берег» пректэз азинтонлы 800 сюрс манет висъяськоз.Нимысьтыз пусъемын Вотка ёросысь Нововолково муниципал кылдытэт. Гуртсэс югдытонын бюджет коньдонэз шыръян понна выль амалъёс шедьтӥллям. Ӟеч малпанзэс быдэстыны 250 манет но «Лада Гранта» автомобиль висъямын.Валентина Емельянова Туспуктӥз Э. Карипов Теги: Удмуртиезазинтон  